currency
కళ తగ్గిన విదేశీ కరెన్సీ ఖజానా
ముంబయి, : భారత్‌ విదేశీకరెన్సీ నిల్వలు 956.4 మిలి యన్‌ డాలర్లు క్షీణించి ఏప్రిల్‌ ఏడవ తేదీతో ముగిసిన వారానికి గాను 368.998 బిలియన్‌ డాలర్లుగా నిలిచాయి. విదేశీ కరెన్సీ ఆస్తుల్లో క్షీణతవల్ల కరెన్సీ నిల్వలు కరిగినట్లు ఆర్‌బిఐ చెపుతోంది. అంతకుముందు వారంలో కరెన్సీనిల్వలు 2.022 బిలిన్‌ డాలర్లు పెరిగి 369.954 బిలియన్‌ డాలర్లకు చేరాయి. ఒకదశలో 371.99 బిలియన్‌ డాలర్లకు సైతం పెరిగాయి. విదేశీ కరెన్సీ ఆస్తులపరంగాచూస్తే 951 మిలియన్‌ డాలర్లు తగ్గి 345.367 బిలియన్‌ డాలర్లకు తగ్గాయి. డాలర్లపరంగాచూస్తే విదేశీ కరెన్సీ లను డాలరేతర కరెన్సీల్లో హెచ్చుతగ్గులను ప్రామాణికంగా తీసు కుంటారు. యూరో, పౌండ్‌, యెన్‌ విలువలను పరిగణనలోనికి తీసుకుంటారు. బంగారం నిల్వలు కూడా 19.869 బిలియన్‌ డాలర్ల వద్ద స్థిరంగా ఉన్నట్లు రిజర్వుబ్యాంకు ప్రకటించింది.
ఇక అంతర్జాతీయ ద్రవ్యనిధి సంస్థ వద్ద ఉన్న భారత్‌స్థాయి 3.1 మిలి యన్‌ డాలర్లు తగ్గి 1.443 బిలియన్‌ డాలర్లకు చేరింది. ఐఎంఎఫ్‌ వద్ద భారత్‌రిజర్వు స్థాయి కూడా 2.3 మిలియన్‌ డాలర్లు తగ్గి 2.318 బిలియన్‌డాలర్లకు చేరింది. ఇదిలా ఉండగా డాలరుతో రూపాయి మార కంరేట్లు కొనుగోలు 66.05 గాను అమ్మకం 62.80 గాను కొనసాగాయి. వివిధ దేశాలకరెన్సీలపరంగా కొను గోళ్లు అమ్మకాల్లోకూడా కొం త హెచ్చుతగ్గులు చోటుచేసు కున్నాయి. వివిధ ఫోరెక్స్‌ సంస్థల కరెన్సీ రేట్లనుపరి శీలిస్తే గ్రేట్‌బ్రిటన్‌ పౌండ్‌ 82.65 కొనుగోలు ధరలు గాను,78.55 అమ్మకం ధరగాను నిలిచింది. యూరో అయితే వరుసగా 70.15రూపాయలు, 66.65 రూపాయలుగాను, స్విస్‌ ఫ్రాంక్‌ 66.05రూపాయలు, 61.20 రూపాయలుగా నడిచింది. ఇక ఆస్ట్రేలియన్‌ డాలర్‌ 50.30 రూపాయలు, రూ.47.30లు, కెనడాడాలర్‌ రూ.49.90లు,అమ్మకాల్లో 46.85లుగా నడిచింది. సింగపూర్‌ డాలర్‌పరంగాచూస్తే కొనుగోళ్లు 47.90రూపాయలు, అమ్మకాల్లో 44 రూపాయలకు తగ్గింది.
ఇక చైనా యువాన్‌ భారతీయకరెన్సీలో 10 రూపాయలు కొను గోలుధర అయితే 8.25 రూపాయలు అమ్మకంగా ప్రకటించింది. వంద జపాన్‌యెన్‌లు భారత్‌రూపాయ ల్లో 61.70 రూపాయలుగాను, అమ్మకాల్లో 57.35 రూపాయలుగాను నడిచింది. ఇక బహ్రెయిన్‌ దినార్‌ లు భారత్‌ రూపాయతో పోలిస్తే 181.80 రూపా యలు, అమ్మకం 159.50రూపాయలుగా నిలిచింది. ఇక ఖతార్‌ రియాల్‌ కొనుగోలుపరంగా 19.10 రూపా యలు, అమ్మకాల్లో 16.45గా పలుకుతున్నది. కొన్ని కొన్ని సంస్థలు తమతమ కొనుగోలు అమ్మకాలధరల్లో తేడాలు కూడా ఉన్నట్లు గోచరిస్తోంది. ఇక సౌదీ రియాల్‌పరంగాచూస్తే కొనుగోలు ధర రూ.18.75, అమ్మకం 15.95 రూపాయలు, కువైట్‌ దీనార్‌ ఒక్క టే కొనుగోలుధర 217.25రూపాయలు, అమ్మకాల్లో 175.15రూపాయలుగా ఉంది. ఇక దక్షిణాఫ్రికా రాండ్‌ను చూస్తే కొనుగోలు 5.15రూపాయలు, అమ్మ కం 4.30 రూపాయలుగా కొనసాగినట్లు తెలుస్తోంది. ఆసియా, ఇతర ప్రపంచదేశాల కరెన్సీలతో పోలిస్తే కొంతమేర రూపాయి మెరుగ్గానే ఉందని ఆర్థిక, కరెన్సీరంగ నిపుణుల అంచనా.